AFEM inaugura la seua nova seu el pròxim 21 d’abril
2025-07-24

L’Associació de Familiars i Malalts Mentals de Burjassot (AFEMB) inaugurarà dimarts que ve 21 d’abril a les 19 hores la seua nova seu social. Les noves instal·lacions amb les quals comptarà l’entitat burjassotera estan situades en el carrer Lluís Vives, 2, encara que té entrada pel carrer Manuel Dualde.

En el nou local social, l’entitat continuarà desenvolupant el conjunt d’activitats “terapèutiques, psicosocials, psicoeducatives i d’oci compreses en els programes de rehabilitació i inserció social i laboral de les persones amb malaltia mental i els programes d’ajuda a les seues famílies”, tal com han informat.

Amb aquest canvi de seu, “pretenem fer un pas més, tant en la millora dels serveis professionals, objectiu principal, com també en les condicions de les instal·lacions i equipament que es requereixen per cobrir millor les necessitats del col·lectiu i garantir així la qualitat de les prestacions”, segons les mateixes fonts.

Pàgina web: afemb